runetrust/blame-folketinget-dk huggingface dataset:
Mette Frederiksen (S), 2025-10-21:
For det første vil jeg sige, at jeg ikke er uenig i noget af det, der er blevet sagt, og mit svar til dem, der er ofre for det her, er, at jeg vil gøre alt, hvad jeg overhovedet kan for at føre en så stram rets- og udlændingepolitik, som vi overhovedet kan finde på her i Folketinget.
Og det indebærer for mit og vores vedkommende den strafreform, som vi lige har forhandlet med Folketinget om, hvor vi sætter straffen markant op.
Det her er i mine øjne faktisk en ret grusom forbrydelse, fordi den kan ødelægge livet for en 14-årig, og fordi den tager noget fra alle os danskere, nemlig at vi ikke kan være sikre på, at vi kan være trygge i vores eget land.
Så hårdere straffe, og at vi kan straffe så hårdt, som vi, skulle jeg til at sige, kan finde på at gøre og kan finde penge til i fællesskab – og nu kommer vi til at indføre hårdere straffe – at flere kriminelle udlændinge skal udsendes.
Så skal vi være meget, meget varsomme med, hvor mange flere vi lukker ind i vores samfund, for en række af de groveste forbrydelser, der bliver begået i det her land, har en direkte sammenhæng med udlændingepolitikken, og der er kommet for mange mennesker hertil fra Mellemøsten og fra Nordafrika, som ikke kan finde ud af at opføre sig ordentligt.
Så mit svar er ud over en dyb medfølelse og selvfølgelig en stor vrede fra min side, at der skal føres så stram en udlændingepolitik, som vi overhovedet kan, sørge for, at der er flere kriminelle, der bliver udsendt, og så hæver vi straffen, så forbrydere som de her to kan komme ind og selvfølgelig står til ansvar for det, de har gjort.
Lars Boje Mathiesen (BP), 2025-10-21:
Jeg vil gerne tage statsministeren en tur med til Aarhus, men det kunne næsten være en hvilken som helst by i Danmark.
I søndags var der en 14-årig dreng, som kørte hjem cirka 22.30 til det hus, hvor han og hans familie bor.
Der bliver han overfaldet og røvet af de klassiske sjakaler fra Mellemøsten.
Han bliver truet med kniv, hans mobiltelefon bliver stjålet, og hans elcykel bliver stjålet.
Hvornår er nok nok?
Vi kan godt snakke om aktiesparekonto, eller om der skal laves fradrag til fjernvarme, eller hvad det nu er, men det, der betyder noget, når man er forældre, er først og fremmest ens børn.
At ens børn er trygge er det vigtigste i verden, men vi er nået et sted hen, hvor forældre, børnefamilier ikke er trygge mere, hvor de er ængstelige, bare de skal sende deres datter til håndbold eller fodbold, hvor de tilrettelægger deres hverdag, for at de kan hente og bringe dem, selv om de faktisk synes, det ville være sundt og fornuftigt, at de cyklede derhen, eller at de gik derhen, men man tør ikke længere.
Hvad er statsministerens svar til de forældre, hvad er statsministerens svar til de børn, som kan mærke i maven nu, at de ikke tør mere?
Mette Frederiksen (S), 2025-10-21:
Det korte svar er nej.
Jeg er rigtig glad for den våbenhvile, der er blevet etableret, og som vi kommer til at understøtte.
Vi ønsker ikke at modtage patienter fra Gaza.
Jeg mener, at man kan hjælpe flere, hvis man gør det i nærområderne, og der stopper sammenligningen jo så, hvad angår Ukraine, for det er jo vores nærområde, og der er en række lande i Mellemøsten, for hvem Gaza er deres nærområde.
Så jeg mener, vi kan hjælpe flere.
Men jeg bliver også nødt til at sige, at vi har meget, meget dårlige erfaringer – må man sige – med at integrere palæstinensiske grupper i det danske samfund, og jeg kommer ikke til at slække på dansk udlændingepolitik.
Franciska Rosenkilde (ALT), 2025-10-21:
Tak for det.
Det sidste spørgsmål er som sædvanlig udefra, og her er det fra Marius fra København, som er en del af Alternativets unge.
Det lyder sådan her: Mit navn er Marius, og jeg er meget optaget af hændelserne i Gaza.
Jeg er især optaget af, hvordan vi fra dansk side kan tage ansvar og hjælpe de sårede fra Gaza.
Jeg har læst, at WHO opfordrer lande i Europa til at tage imod sårede patienter fra Gaza.
Jeg har også læst, at andre lande som Italien, Frankrig, Tyskland og Norge allerede har taget imod sårede patienter.
I starten af krigen i Ukraine modtog Danmark 193 medicinsk evakuerede patienter og tilbød at tage imod i alt 535.
Det viser, at vi godt kan, hvis vi vil.
Derudover har flere regioner sagt, at de er klar og har kapacitet til at tage imod patienter fra Gaza.
Hvorfor tager Danmark ikke imod sårede patienter fra Gaza, og overvejer regeringen at gøre det på sigt?
Mette Frederiksen (S), 2025-10-21:
Jeg er socialdemokrat; altså, jeg er jo drevet af, at det er bedre at være i arbejde end ikke at være i arbejde, og jeg har altid plæderet for, at det er vigtigt, at der også er en økonomisk fortjeneste ved at gå i beskæftigelse.
Det mener jeg er rimeligt.
Et af de problemer, vi har haft tidligere i ydelsessystemet, har været, at der har været – i hvert fald i mine øjne – for kort afstand mellem et liv på offentlig forsørgelse og så, hvad man kan tjene, når man er på vej ind på arbejdsmarkedet og arbejder på et af de områder, hvor lønnen er meget, meget lav.
Jeg ønsker ikke, at vi skal have børnefattigdom.
Vi har haft tidligere haft en diskussion om, om vi anerkender tallene i det her.
Det gør jeg ikke.
Det ser vi forskelligt på.
Men jeg er sådan set glad for, at den her reform har et særligt fokus på børnene, for det mener jeg er rigtigt at have.
Og så er det bedste, vi kan gøre, at fortsætte den økonomiske kurs i Danmark, hvor der er så mange mennesker, der er i arbejde.
Karin Liltorp (ALT), 2025-10-21:
Det ser jeg jo selvfølgelig som et ja til, at vi godt kan arbejde videre på måske at få en mere retfærdig fordeling af det her.
For jeg synes, at det nogle gange er lidt uheldigt med lønmodtagermentaliteten i det hele taget, og at vi glemmer, at det ikke er helt det samme at være selvstændig, og at man ikke nødvendigvis bare kan holde 6 måneders eller 12 måneders barsel, fordi kunderne ikke venter.
Pelle Dragsted (EL), 2025-10-21:
Det er jeg glad for, men der er bare stadig væk en slags forskellig gear hos statsministeren.
Altså, man kan finde 30 mia. kr. til minkerstatning, man kan finde milliarder til at sænke skatten for ejendomsspekulanter, og man kan finde milliarder til at lave målrettede arveskattelettelser til Danmarks familiedynastier.
Mette Frederiksen (S), 2025-10-21:
Altså, for rigtig mange danskere har det, vi har gjort, en større værdi, end hvis vi havde fjernet momsen på fødevarer.
Det håber jeg man vil anerkende.
Jeg håber også, at man fra Enhedslistens side – vi har godt nok diskuteret det her i mange år, så jeg er ikke sikker – en dag vil anerkende, at den bedste socialpolitik, man kan føre, er at få folk i arbejde.
I og med at der aldrig har været så mange i arbejde som nu, er det jo lykkedes os at flytte rigtig mange mennesker, der tidligere var på en overførselsindkomst, som jo har nogle begrænsninger i sig, over i beskæftigelse eller delvis beskæftigelse med de muligheder, som det giver.
Det mener jeg vi skal fortsætte med.
Jamen vi kommer til at diskutere fødevaremoms.
Dem er vi nu ved at få ryddet af vejen, og så må vi jo tage en politisk diskussion, bl.a. her i Folketingssalen, om det er det, vi vil prioritere.
Jeg er i hvert fald ikke færdig med at adressere de problemer, der er, med de stigende fødevarepriser.
Pia Olsen Dyhr (SF), 2025-10-21:
Man kan også sige, at vi står i en tid, hvor historisk mange er i arbejde, som statsministeren selv siger.
Det kan være, de har en psykisk lidelse, det kan være, de har en diagnose og er i et eller andet procesforløb.
Nogle af de her mennesker er jo dem, der bliver ramt, for de kan ikke bare tage et arbejde, ellers var de jo reelt kommet i arbejde, især set i lyset af at vi i dag er nødt til at hente udenlandsk arbejdskraft ind, fordi vi i virkeligheden mangler arbejdskraft.
Vi kommer til finanslovsforhandlingerne, fordi vi faktisk er optaget af at redde de her mennesker, og der synes jeg jo lidt, det er et valg, altså hvad man vælger at prioritere.
Skal vi fjerne en sukkerafgift, eller skal vi prøve at prioritere nogle af de fattigste familier?
Der ved jeg godt hvor SF står.
Jeg troede egentlig også, at Socialdemokraterne ville stå der.
Det er jo i virkeligheden den diskussion, vi skal tage i forbindelse med finanslovsforhandlingerne.
Nu ved Socialdemokraterne, at bolden er givet op.
Jeg er enig i elafgiften, men jeg synes simpelt hen, der er noget af det andet, der er skævt.
Mette Frederiksen (S), 2025-10-21:
Først og fremmest er jeg glad for, at vi sammen har lavet de her ændringer på kontanthjælpsområdet, fordi der er et fokus på børnefamilierne, og det er rigtig godt.
Jeg synes også, det er godt, at vi nu har fået ind i kontanthjælpsreglerne, at man skal kunne gå ud og arbejde bare nogle timer uden at blive modregnet, fordi det jo for nogle, der har været langt væk fra arbejdsmarkedet, ofte er det, der gør, om man kan komme tilbage.
Det er ikke alle, der kan gå fra 0 timer til 37 timer.
Så jeg synes, det har nogle rigtig, rigtig gode elementer.
Det, der vel egentlig er vores problem på det her område, er, at mange boliger i Danmark er blevet for dyre, hvis ikke man har en særlig høj indtægt.
Det synes jeg vi skal diskutere i Danmark, altså hvordan vi håndterer det.
Nu er der jo snart kommunalvalg, og jeg kan i hvert fald notere mig, at vi har nogle gode borgmesterkandidater, der har en masse gode forslag på det her område.
Det er jeg glad for.
Pia Olsen Dyhr (SF), 2025-10-21:
Der kan vi jo se forskellene.
Der er en del socialdemokratiske borgmestre, der allerede nu er ude at advare om, at der er familier, der bliver udsat; senest i dag, faktisk på Frederiksberg, gælder det to familier, der ellers har været sat under administration af kommunen, fordi de ikke kunne få styr på deres økonomi.
Så har kommunen håndteret deres økonomi.
Nu siger kommunen, at de penge, de får til de her to familier, simpelt hen er ikke nok til overhovedet at kunne dække deres husleje, samtidig med at de også kan få mad.
Jeg synes, der er gode elementer i den her kontanthjælpsreform.
Jeg er glad for den del af kontanthjælpsreformen, SF er med i, fordi vi med den bl.a. sørgede for, at der kom tilskud til medicin.
Det var noget af det, der dræbte de her familier, for hvis børnene blev syge, havde man ikke pengene til at gå op og købe helt basal medicin til dem.
Men der er altså familier lige nu, der bliver hjemløse, og der er elementer af kontanthjælpsreformen, hvor vi siger: Det bør vi gøre bedre.
Det kan godt være, det kun handler om to familier, men det er to familier for meget, og når uligheden stiger i Danmark, synes jeg, det er os, der er socialt bevidste, som skal gøre noget for, at det ikke sker, og i virkeligheden tage hånd om de to familier, og måske er det nogle flere, og hvis vi ikke gør det, svigter vi, og det mener jeg vi er nødt til at få løst i finanslovsforhandlingerne.
Mette Frederiksen (S), 2025-10-21:
Bekæmpelse af børnefattigdom bliver SF og Socialdemokratiet ikke uenige om på noget tidspunkt, og vi har jo lavet en kontanthjælpsreform sammen – og tak for samarbejdet om den – som jo også har et særligt fokus på børn, og hvor vi laver nogle ændringer i ydelserne, som tilgodeser børnefamilierne.
Det, jeg glæder mig over, vil jeg gerne have lov til at sige, er, at det går så godt for beskæftigelsen i Danmark, at der er rigtig mange, der tidligere var på kontanthjælp eller på midlertidige ydelser, som nu er i arbejde.
Det er nok det bedste, vi kan give både til udsatte danskere, men også til deres børn.
Så har vi som en del af vores finanslovsforslag foreslået at fjerne elafgiften i de kommende år.
Det er jo mange penge lige i hånden, også til børnefamilierne.
Vi foreslår at sætte taksten ned på daginstitutionerne.
Det vil man kunne mærke meget direkte.
Vi har indført et forhøjet beskæftigelsesfradrag til enlige forsørgere, og det er jo nogle af de børn, som også kan være i klemme.
Så vi gør meget allerede nu.
Det med fødevarepriserne er jo helt utrolig irriterende, for selv om vi har gjort en masse, underminerer prisstigningerne ude i supermarkederne meget af det, vi har gjort politisk.
Alle børn skal have lige gode muligheder i Danmark, og der betyder økonomisk stabilitet i familierne selvfølgelig rigtig, rigtig meget.
Pia Olsen Dyhr (SF), 2025-10-21:
Det vil jeg gerne takke for.
Men Danmark har jo heller aldrig været rigere, så vi har jo faktisk muligheden for at prioritere vores velfærdssamfund, og vi har muligheden for at prioritere, hvad det er for et samfund, vi vil skabe.
Vi har hørt masser af eksempler, og det er mange grupper, det handler om.
Man kan jo altid diskutere, hvad fakta er, men når man går ned i supermarkedet, kan man mærke det, når man skal betale.
Det rammer også de fattigste børnefamilier.
Vi kender dem alle sammen: Det er dem, som ikke kommer med til klassefesten, fordi man skal have et eller andet med til klassefesten, eller, for den sags skyld, lader være med at tage med til fødselsdage, fordi man skal have en gave med, og det er jo ikke kun er den ene gang, for der er måske 24-28 i klassen, som man skal have gave med til, og så man bliver mere og mere isoleret.
Det er børn i Danmark, i et land, som aldrig har været rigere
Jeg vil bare sige, at når vi nu kigger på dansk økonomi og ser, at vi aldrig har været rigere, så er det lidt underligt, og jeg vil i virkeligheden spørge statsministeren meget åbent: Er det en klog prioritering at vælge at bruge pengene i statsbudgettet på at lette sukkerafgiften, så flere kan spise mere fredagsslik, eller ville det ikke have været klogere at prioritere, at nogle af de mest udsatte familier måske kunne spist morgenmad og kunne have penge med til en frokost?
Mette Frederiksen (S), 2025-10-21:
Men diskussionen om, om Europa skal begynde at sende syrere tilbage til Syrien, er jo en helt anden diskussion, og den vil jeg gerne gå ind i, for det er rigtigt, at der jo er områder i Syrien, hvor folk godt kan bo nu, ligesom der er områder i Afghanistan, hvor folk bor, og sådan kunne man blive ved.
Jeg har det ikke sådan, at fordi man har opnået asyl- eller flygtningestatus i Danmark, så skal man blive her.
Jeg indførte selv midlertidigheden på asylområdet; den var der ikke, før jeg selv blev justitsminister .
Jeg mener, at vi skal betragte flygtninge som noget, man er midlertidigt, og jeg har det helt grundlæggende sådan, at når der så er fred i ens hjemland, synes jeg det bedste er, at man så vender tilbage og hjælper med at genopbygge det land, man engang kom fra, fordi det jo er ens fædreland, ligesom Danmark er vores fædreland, og dertil vil min kærlighed altid være større end til noget andet land i verden.
Sådan tænker jeg at mange andre mennesker også har det, og det siger sig selv, at når man så vælger at bruge den danske gæstfrihed, som der har været alt for meget af tidligere – det ved jeg at spørgeren og jeg er meget enige om – til at begå kriminalitet, så skal folk ikke være her.
Det er min helt klare holdning.
Men kunne vi ikke prøve at få et lidt mere fuldstændigt billede?
For nu er der her et nedslag på punktafgiften omkring sukker, som jeg tror kommer til at gøre mange danskere glade, for mange af os køber også ting ind, der har et sukkerindhold, og vi drikker også kaffe.
Men det, der kommer til at gøre den største forskel, er jo elafgiften, og den glemmer fru Pia Olsen Dyhr at nævne her.
Men det betyder noget for børnefamilierne, og det er faktisk sådan med elafgiften, at den jo har større gennemslag hos danskere, der ikke har en særlig høj indtægt, fordi andelen af deres rådighedsbeløb, der går til el, er større, end det er for andre.
Så hvis man skal pege på noget, der virkelig er socialt retfærdigt, og som også på den korte bane er en løsning, i forhold til at fødevarepriserne er steget, så er elafgiften da i al beskedenhed et utrolig godt forslag, som jeg håber vi kommer igennem med i finanslovsforhandlingerne.
Inger Støjberg (DD), 2025-10-21:
Men problemet er jo bare, at når statsministeren, regeringen og Socialdemokratiet ikke vil være med til at opsige konventionerne, så kommer der ikke en lås på Kærshovedgård, og så bliver det her syriske ægtepar næppe sendt hjem, lige såvel som rigtig mange andre syrere ikke bliver sendt hjem.
Omkring 2 millioner syrere, der har været internt fordrevne, er vendt hjem.
Derfor handler det nu om at få sat en hård, synes jeg, deadline for, hvornår det her skal være løst.
Der skal være lås på Kærshovedgård, og kriminelle udlændinge skal sendes hjem, og hvis ikke man opnår det inden for 4 år, ja, så må vi opsige konventionerne.
Mette Frederiksen (S), 2025-10-21:
Jeg ved ikke, om spørgeren kan bekræfte, at der kommer markant færre asylansøgere til Danmark nu, end der gjorde, dengang den tidligere minister havde ansvaret, for det er i hvert fald det, der er tilfældet.
Vi får også udsendt flere i dag, så vi er jo lykkedes med meget.
Men jeg synes jo ikke, at vi er færdige, for jeg har det jo helt grundlæggende sådan, at jeg mener, at når man kommer til Danmark som udlænding, kan vi danskere tillade os at betragte det, som om folk kommer i vores private hjem, og hvis man ikke kan opføre sig ordentligt, så synes jeg, at man skal rejse herfra igen, og hvis ikke man vil gøre det frivilligt, synes jeg, vi skal bruge tvang.
Men jeg ønsker ikke, at vi skal opsige konventioner, og det er ikke, fordi jeg har nogen kærlighed til de her konventioner i forhold til f.eks. statsborgerskabet eller for den sags skyld til retten til familieliv, som er det, der bliver ved med at forhindre os i altid gøre det, vi gerne vil på udlændingeområdet.
Hvis vi i den verden, vi er i dag, begynder at opsige konventioner, så tror jeg, at der er en reel risiko for, at verdenssamfundet eroderer, og det er jo det, vi ser der lige nu er meget, meget store ansatser til både fra øst og vest, og det tror jeg vil give os et dårligere resultat, men vi er ikke uenige om, at kriminelle udlændinge skal udsendes.
Inger Støjberg (DD), 2025-10-21:
Nu er vi sådan set lidt inde ved kernen af udlændingepolitikken, nemlig at statsministeren nok på en eller anden måde er uformel danmarksmester i hård retorik, når det handler om udlændingepolitik, og det stod da også klart på Socialdemokraternes årsmøde her for ikke så lang tid siden, hvor det netop blev sagt, at udlændingepolitikken i Danmark skal bestemmes af danskerne.
Det er jeg jo fuldstændig enig i, men er det også det, man mener i virkeligheden, og er det også det, man gør fra Socialdemokraternes hånd?
Der mener jeg, at vi er langtfra, for der skal jo gås langt hårdere til de internationale konventioner, hvis der skal flyttes noget her.
Nu hører jeg, at statsministeren igen tøver, så det er bare retorik.
Det er jo derfor, at vi fra Danmarksdemokraternes side har sagt, at der må og skal være en hård deadline på maks. 4 år, altså én valgperiode.
Hvis det her ikke er løst, så vi kan sende kriminelle ud og der kan komme lås på Kærshovedgård,
så må vi træde ud af den europæiske menneskerettighedskonvention.
Mette Frederiksen (S), 2025-10-21:
Ja, jeg er enig.
Det er min meget, meget klare holdning, og derfor er jeg også glad for, at vi udviser markant flere i dag, end det var tilfældet tidligere.
Det bliver nødt til at være inden for de internationale regler, der er, for med alt det, der sker i verden nu, bliver man i hvert fald nødt til at have med ind i den her diskussion, at hvis vi begynder at opsige internationale regler, risikerer vi i virkeligheden at underminere det verdenssamfund, som i forvejen er meget, meget skrøbeligt lige nu og – ja, sågar ustabilt.
Så alt, hvad vi kan inden for de internationale regler, mener vi skal gøre.
Jeg synes, det var rigtigt at sætte lås på Kærshovedgård.
Det, der så ikke er inden for de internationale regler, må vi forsøge at få ændret i de internationale regler, så vi kan gøre, det, der skal til.
Jeg må være ærlig og sige, at jeg ikke kender den konkrete sag, men det er mig … Jamen jeg har svært ved at finde ord.
Altså, at man kommer hertil som syriske flygtninge for så at udøve vold mod ens børn, er i mine øjne grundlag for, at man ikke længere skal være i Danmark.
Så ja til at udvise så mange, som vi overhovedet kan.
Inger Støjberg (DD), 2025-10-21:
Tak til statsministeren for at sætte fokus på et vigtigt emne.
Det er jo ikke nogen hemmelighed, at jeg måske modsat statsministeren går lidt mere op i de ting, der foregår omkring Bording og knap så meget i Bruxelles.
På de kanter i Bording og omegn ligger Kærshovedgård, som TV 2 i går kunne beskrive en historie om, hvor den unge Sara Johanne Jensen hver dag må leve i frygt for sine syriske forældre.
De bor nemlig i dag på Kærshovedgård, hvor de, som statsministeren jo ved, kan gå frit rundt, også selv om de allerede er udvist af Danmark.
Man kan sige det så enkelt, at de bruger deres frihed til at terrorisere deres fire døtre og gøre deres liv til et helvede.
For mig er løsningen klar, og det er for det første, at vi skal have sat lås på Kærshovedgård, men selvfølgelig også, at den her type mennesker skal sendes ud af Danmark, og at det skal ske i en ruf.
Derfor er mit spørgsmål til statsministeren her i dag, om hun er enig i, at der for det første skal sættes en lås på Kærshovedgård, og for det andet, at et syrisk ægtepar som det her selvfølgelig skal sendes ud af Danmark.
Jens Joel (S), 2025-10-21:
Jeg synes faktisk mere, at udfordringen består i at se, om arbejdsgiverne godt nok kan vurdere, som de jo skal både med den gamle lovgivning og den nuværende lovgivning, om det her ligesom kan blive alvorligt.
Som vi diskuterede før også med en anden ordfører, er det jo nogle gange ting, der viser sig senere.
Det synes jeg er den reelt svære diskussion: Hvornår ved man på det tidspunkt, hvor noget sker, at det kan få længererækkende konsekvenser?
Det er jo sådan set en svær opgave, uanset om man er væk 1 dag eller man er væk 4 dage.
Det er derfor, jeg siger: Det er ikke det her lovforslag, som egentlig rykker ved problemet, men der er en udfordring med at sikre, at vi får rapporteret og registreret det rigtige.
Sigurd Agersnap (SF), 2025-10-21:
Nu spurgte jeg jo heller ikke til virksomhedernes indsats, for jeg er enig i, at rigtig mange danske virksomheder er rigtig langt fremme på det her område, og de er jo nok også nogle af de førende i Europa.
Jeg spurgte til det, der foregår i Europa, og om ikke det bekymrer ordføreren lidt.
Hvis vi er enige om, at det her er noget, danske virksomheder er gode til, altså at gå forrest på klima og kædeansvar, og at man så er i gang med at forhandle om at slække kravene, er man så ikke bekymret over det i Socialdemokratiet?
Pelle Dragsted (EL), 2025-10-21:
Tak for det.
Også tak for at sige, at det her ikke er værdigt.
Det er også sådan, jeg har det.
Men det er jo en situation, som er opstået på statsministerens vagt.
Uligheden i Danmark slår rekord år efter år.
Vi ser nu, at mennesker, som før i tiden kunne leve et fornuftigt liv, bl.a. folkepensionister og førtidspensionister, men jo altså også andre, har svært ved at få tingene til at hænge sammen.
Noget af det er et direkte resultat af regeringens politik.
Vi hører i de her dage om mennesker på kontanthjælp, som er blevet fattiggjort af kontanthjælpsreformen, samtidig med at regeringen med den anden hånd jo deler milliardskattelettelser ud til nogle af Danmarks rigeste familiedynastier Hvis statsministeren ikke mener, at det her er værdigt, hvorfor så ikke gøre noget af det, som vi f.eks. fra Enhedslistens side har foreslået, nemlig at sætte momsen ned på mad, på frugt og grønt, på alle fødevarer, for vi ved, at det er noget af det, der vil afhjælpe de her menneskers situation?